Raanaas var sterk pådriver for innføring av flombelysning av norske skøytebaner. Han gikk spesielt inn for såkalt strekklys. Strekklys vil si at flere kabler strekkes i en viss høyde på tvers av banen. I hver enkelt av disse kablene henger det lamper som sørger for en jevn belysning av banen. Raanaas møtte motbør hos Statens ungdoms- og idrettskontor (STUI) som måtte godkjenne belysningen. Nokså få idrettsanlegg i Norge fikk strekklys, men i Sverige ble det bygd mange lysanlegg etter Raanaas' belysningsprinsipper.